**НАРОДНО ЧИТАЛИЩЕ „ВАСИЛ ЛЕВСКИ 1923“ с. ХЕРАКОВО**

**О Т Ч Е Т**

за дейността на Народно читалище „Васил Левски 1923“ с. Хераково

за 2022 година

**Уважаеми дами и господа, членове на читалището.**

През изминалата 2022 година Настоятелството е организирало и планирало своята дейност изцяло съобразявайки се и откликвайки на потребностите и желанията на общността в село Хераково, задоволявайки техните културни и информационни нужди.

През годината основните цели на читалището бяха, а и все още са:

-Поддържане и обогатяване на библиотечния фонд.

-Запазване, обогатяване и развитие на народните обичай и традиции.

-Създаване на условия за развитие и изява на младото поколение.

-Превръщане на читалището в информационен център.

**Дейности:**

**Библиотечна дейност.**

Библиотечната дейност е една от основните и целогодишни читалищни дейности и направления за работа.

Библиотеката заема площ от 55 кв.м. и разполага с „Заемна“ с обособен кът за читалня и книгохранилище. Библиотечния фонд се подържа в добро състояние и в зависимост от финансовите възможности на читалището се обновява с нова литература. През 2022 година библиотеката кандидатства по Програма „Българските библиотеки – съвременни центрове за четене и информираност“ 2022г. към Министерство на културата но не бяхме одобрени, нямахме и финансова възможност да закупим нови книги но получихме дарение от 48 броя книги от български и чужди автори за сумата

от 257 лева. Към момента библиотечния фонд възлиза на 8252 библиотечни единици от различни отдели на знанието, а отчислената литература е 441броя книги. Заетите библиотечни единици са 1068, а посещенията в библиотеката са 844, но те не са само за вземане на книги, а и за ползване на интернет и други услуги. Общия брой на читателите е 85. Трябва да отбележим, че проблем с броя на читателите има. Малкият им брой е показател за необходимостта от по-интензивна работа за привличане на нови читатели и повишаване на читателския интерес.

В библиотеката се поддържат витрини за бележити дати и личности. Всички тези събития са отразени в общия отчет за дейността, тъй като библиотеката е неделима част от структурата на читалището. Библиотеката поддържа в добро състояние спечелените по Програмата „Глобални библиотеки“ – България три компютъра, мултифункционално устройство и мултимедия. С компютрите се осигурява безплатен достъп до интернет за всички желаещи да се възползват. Мултифункционалното устройство се използва най-вече за копиране на различни документи, а мултимедията за провеждане на събрания и други читалищни мероприятия. Настоятелството се стреми да превърне читалището в общо достъпен център за библиотечно и информационно обслужване на населението.

**Любителска художествено творческа дейност.**

Художествено творческата дейност в читалището цели запазване и развитие на традиционните ценности, съхранение на обичайте и традициите породени от нуждите на местната общност. Чрез тези дейности читалището работи за привличане на млади хора и ученици към читалищните самодейни колективи, насочени към развитие и обогатяване на културния живот в селото.

Към читалището има два постоянно действащи колектива и две временно действащи групи. Постоянно действащите колектива са танцова група „Хера“ и детска танцова група „Хера“. Техен ръководител е Здравко Желязков.

Танцова група „Хера“ има 2 участия в местни празници. Детската танцова група има 4 изяви в общински и местни празници. Читалищното настоятелство благодари на танцовите групи и техния ръководител за изявите им през годината като им пожелава през следващата година да имат повече участия.

Временно действащите групи към читалището са:

**Коледарска група**- Тя се събира през м. декември за да изберат коледни песни за провеждане на обичая „Коледуване“. Те обикалят къщите в селото, пеят коледни песни и пожелават на хората от селото много здраве и берекет.

**Група Лазарки**- Групата се събира също преди провеждането на обичая „Лазаруване“ за да научат песни. Те също обикалят селото и пеят песни за здраве и късмет.

Към читалището беше създадена и „Работилничка за детски мечти и идеи“ в

нея участват група деца които изработват мартеници, картички за различни празници и много други неща.

Читалището има етнографска музейна сбирка в която са изложени много предмети и носии. Всички те са дарени от жителите на селото.

**Културен календар.**

През отчетния период читалището е организирало и провело различни празници и тържества, които са били планувани в Културния календар.

06.01. – 174г. от рождението на Христо Ботев направена витрина с негови

произведения.

19.02. - По повод 149г. от гибелта на Васил Левски беше обособен кът в

библиотеката с материали за живота и делото му.

01.03. - Ден на мартеницата- В библиотеката беше направена изложба на

мартеници изработени от децата които участват в „Работилничка

за детски мечти и идеи“.

01.03. - По случай 1-ви март група деца и техните майки украсиха дърво

пред читалището с направени мартеници от тях и рецитираха

стихотворения за баба Марта пред украсеното дърво.

03.03. - По случай 144г. от Освобождението на България беше направена

витрина в библиотеката с исторически книги свързани с празника.

06.03. - Сирни заговезни- Правене на традиционни оратници и прескачане

на обреден огън за здраве.

08.03. - На 8-ми март децата от „Работилничка за детски мечти и идеи“ се

събраха в салона на читалището и изработиха прекрасни картички

за празника на своите майки.

01-08.04.- Седмица на детската книга и изкуствата за деца- Подреден кът с

детски книжки в библиотеката.

16.04. - Лазаровден – Лазаруване с групата „Лазарки“ из селото.

24.04. - Великден – Боядисване на яйца с деца от селото и техните майки.

Всички боядисани яйца бяха дарени в Дома за възрастни хора в

с. Пролеша.

06.05. - Гергьовден- празник на селото – Участие на танцова група „Хера“

в празничната програма.

24.05. - Ден на славянската писменост и култура- Направена витрина в

библиотеката с книги и материали за Кирил и Методий.

28.05. - Празник на Божурище – Участие на детската танцова група „Хера“

в празничната програма.

05.06. - Детски празник – Празника се проведе пред читалището с много

забавни игри в които участваха много деца и техните родители.

12.06. - Участие на детската танцова група „Хера“ в спортния празник на

ОУ„ св. св. Кирил и Методий“ с. Хераково.

13.06. - Участие на детската танцова група „Хера“ на празника в с. Пролеша.

24.06. - Еньовден- Събиране на билки с жените от селото.

18.07. - Патронен празник на читалището и 185г. от рождението на

Васил Левски. В програмата взеха участие : Танцова група „Хера“,

детска танцова група „Хера“ и Вокална група „Палави ноти“ към

Народно читалище „Христо Ботев 1934“ гр. Божурище.

06.09. - По случай Съединението на България беше подредена витрина в

библиотеката с исторически книги.

22.09. - Ден на Независимостта – Подредена витрина в библиотеката с

материали свързани с празника.

01.11. - Ден на Народните будители- Подреден кът в библиотеката с

материали и книги за Народните будители.

18.12. - Участие на детската танцова група „Хера“ в Коледния концерт в

с. Пролеша.

25.12. - Коледа- Коледуване с групата „Коледари“ из селото.

26.12. - Детски Коледен празник – Посрещане на дядо Коледа и Снежанка

които раздадоха подаръци на най-малките деца от селото.

**Финансиране.**

Читалището има една щатна бройка и тя е за библиотекар. През отчетния период читалището е финансирано от Министерство на културата, от собствени средства и от дарения. Поради това, че през 2022г. нямаше отпусната допълнителна субсидия от община Божурище, читалището се намира в затруднено финансово състоятие. Настоятелството благодари на всички дарители през годината защото без тяхна помощ нямаше да бъдат проведени плануваните мероприятия. Надяваме се че всички тези дарители ще продължат и в бъдеще да помагат на читалището.

**Материална база.**

Читалището разполага с библиотека, салон, книгохранилище и музейна етнографска сбирка. През 2022г. община Божурище завърши навеса пред читалището. Библиотеката и салона се отопляват с климатици. Читалището се охранява от СОТ.

**Настоятелството на НЧ „Васил Левски 1923“ се състои от 5 човека**:

Председател - Лили Драгомирова Митова

Секретар - Симеонка Душкова Величкова

Членове: - Валерий Георгиев Георгиев

Ани Младенова Колева

Ралица Гергова Гълъбова

**Проверителна комисия:**

Председател - Гергана Симеонова Димитрова

Членове: Стела Стефанова Петева

Ваня Стриткова Христова

През отчетния период 2022г. настоятелството е провело 10 редовни заседания и са взети общо 20 решения. Разгледани са въпроси касаещи читалищната работа, приемане на планове и отчети за финансови разходи за цялостната дейност на читалището.

**Заключителна част.**

Читалището е институция съхраняваща паметта на времето, подхранваща духа на настоящето и грижеща се за бъдещето на новото поколение. Читалището е „Храм, запазило цялата красота и достойнство на нашия народ“.

**БЛАГОДАРЯ ЗА ВНИМАНИЕТО!**

Председател:…………………….

/Л. Митова/